42. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Ε4δ/11424 οικ. της 30 Ιουλ./4 Αυγ. 1964 (ΦΕΚ Β' 309) Περί καθορισμού της συμμετοχής των ησφαλισμένων του Ταμείου Συντάξεως και Αυτασφαλίσεως Υγειονομικών εις τας δαπάνας της υπ' αυτού παρεχομένης Νοσοκομειακής περιθάλψεως. Έχοντες υπ' όψιν: α)Την παρ. 2 του άρθρ. 5 του Ν.Δ. 3348/1955 "περί τροποποιήσεως και συμπληρώσεως της περί ΤΣΑΥ Νομοθεσίας". β)Την υπ' αριθ. 299/64 γνωμοδότησιν του Συμβουλίου της Επικρατείας, και γ)Την υπ' αριθ. 403 της 3.6.1964 απόφασιν του Διοικητικού Συμβουλίου του ΤΣΑΥ , αποφασίζομεν: Εγκρίνομεν την ως άνω υπ' αριθ. 403/3.6.64 απόφασιν του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών, δι' ης τούτο απεφάσισεν όπως: 1.Αι δαπάναι της νοσοκομειακής περιθάλψεως βαρύνουν εν μέρει το Ταμείον και εν μέρει τους τυγχάνοντας περιθάλψεως, υποχρεουμένους εις συμμετοχήν, καταβαλλομένην απ' ευθείας υπ' αυτών και καθοριζομένην ως ακολούθως: α)Δια την νοσηλείαν οι μέτοχοι υποχρεούνται εις συμμετοχήν εκ 15% επί των νοσηλείων και λοιπών εξόδων νοσοκομειακής περιθάλψεως, τα μέλη των οικογενειών αυτών εις συμμετοχήν εξ 25% και οι συνταξιούχοι, ως και τα μέλη οικογενειών αυτών εις συμμετοχήν εκ 10%. β)Δια την αξίαν των κατά την νοσηλείαν παρεχομένων φαρμάκων και αίματος, οι τυγχάνοντες της περιθάλψεως, ανεξαρτήτως της ιδιότητος αυτών, υποχρεούνται εις συμμετοχήν εξ 25%, υπολογιζομένην επί της λιανικής τιμής της διατιμήσεως. 67 34.Η.α.41-42 Καταστατικοί Νόμοι-Τ.Σ.Α.Υ. Σελ. 696,02(β) Τεύχος 738 - Σελ. 112 2.Συντρεχόντων εξαιρετικών οικονομικών ή οικογενειακών λόγων, κατά την κρίσιν του Διοικητικού Συμβουλίου του Ταμείου, δύναται δι' αποφάσεως αυτού πρόσωπόν τι εκ των δικαιουμένων νοσοκομειακής περιθάλψεως ν' απαλλαγή εν μέρει ή εν όλω της συμμετοχής κατά πάσας τας ανωτέρω περιπτώσεις. "3.Τα έξοδα μετακινήσεως ασθενών βαρύνουν εξ ολοκλήρου τους μετόχους και συνταξιούχους πλην των περιπτώσεων των νεφροπαθών ησφαλισμένων του Ταμείου εις τους οποίους αποδίδονται υπό του ΤΣΑΥ τα καταβαλλόμενα υπ' αυτών έξοδα χρησιμοποιήσεως ταξί δια μεταφοράν των προς αιμοκάθαρσιν εις Κέντρα αιμοκαθάρσεως και επιστροφής των εξ αυτών. Δια την απόδοσιν των εξόδων τούτων απαιτείται η υποβολή αιτήσεως και αποδείξεων πληρωμής θεωρουμένων υπό του Κέντρου αιμοκαθάρσεως εις ο εγένοντο αι αιμοκαθάρσεις και του Υγειονομικού Επιθεωρητού του Ταμείου". Η παρ. 3 αντικαταστάθηκε ως άνω από την απόφ. Υπ. Κοιν. Υπηρεσιών Φ.410/1333/23-29 Αυγ. 1980 (ΦΕΚ Β' 829). Δια της υπ' αριθ. Φ.410/1577 της 16/20 Νοεμ. 1977 (ΦΕΚ Β' 1258) αποφ. Υπ. Κοιν. Υπηρεσιών, απαλλάσσονται των ως άνω ποσοστών συμμετοχής εις τας δαπάνας νοσοκομειακής περιθάλψεως ανεξαρτήτως της ιδιότητος αυτών, πάσχοντες εκ χρονίας νεφρικής ανεπαρκείας και υποβαλλόμενοι εις αιμοκάθαρσιν δια τεχνητού νεφρού. 68 